**Mór Városi Önkormányzat Képviselő-testületének**

**232/2023. (VII.14.) határozata**

**a Mór Városi Sportegyesület támogatási kérelme tárgyában**

Mór Városi Önkormányzat Képviselő-testülete a **Móri Városi Sportegyesület részére 11.000.000 Ft, azaz tizenegymillió forint** póttámogatást biztosít. A támogatás biztosítási díjak, versenyeztetési, utazási, valamint banki költségek fedezésére használható fel.

A támogatási összeg fedezete az általános tartalékkeret terhére biztosított.

A megállapított támogatás kifizetése banki átutalással történik 2023.07.31-ig.

A támogatási összeget legkésőbb 2023. december 31-ig kell felhasználni.

A támogatott köteles a támogatás összegének felhasználásáról a civil szervezetek pályázati és eseti önkormányzati támogatásáról szóló 21/2015. (VI.3.) önkormányzati rendelet szerint legkésőbb 2024. január 31-ig elszámolni.

A Képviselő-testület felhatalmazza a polgármestert a támogatási szerződés aláírására.

Határidő: 2023.07.20.

Felelős: polgármester(Önkormányzati Iroda)

 Fenyves Péter Dr. Taba Nikoletta

 polgármester jegyző